জানা যায়, প্রায় দুই মাস আগে উজ্জল মিয়ার মা হেনা আক্তারকে বাড়ির পাশে লাকড়ি কুঁড়াতে গেলে সাপে দংশন করে। পরে বাড়িতে এসে বিষয়টি জানালে সাপের বিষ অলৌকিক ক্ষমতার মাধ্যমে উজ্জল নাকি নিজের শরীরে নিয়ে নেয়। বিষয়টা জানাজানি হলে প্রথমে সাপে কাটা রোগীর চিকিৎসা দেওয়া শুরু করে উজ্জল। তারপর থেকেই দেশের বিভিন্ন প্রান্ত থেকে কাঁচি ঘুরিয়ে ঘুরিয়ে তার ঝাঁড় ফুক তেল ও পানি পড়া নিতে শত শত মানুষের ঢল নামে।